**DAMBRETES NODAĻA**

 Kuldīgā pirmās nodarbības dambretē notika dambretes un šaha kluba vadītāja, dambretista Friča Rudovica vadībā. Pirmais izlaidums nodaļā bija 1968. gadā.

 No 2002. gada līdz 2014. gadam par treneri strādāja Starptautiskais meistars Rudolfs Tomass, kurš sagatavojis neskaitāmus titulētus dambretistus un ieviesis dziļas dambretes tradīcijas Kuldīgā.

 No 2014. gada septembra par treneri strādā Pēteris Gailāns.

 Kuldīgas dambretes nodaļa sagatavojusi četrkārtējo Eiropas čempioni, pasaules čempionāta sudraba un bronzas medaļas īpašnieci Evitu Zīli. Daina Raituma 1999. gadā Eiropas čempionātā ieguva 2. vietu juniorēm.Viesturs Tomass izcīnījis 6. vietu Pasaules čempionātā, bronzas medaļu Eiropas čempionātā junioriem un Pasaules čempiona titulu junioriem, Liene Tomase ir Pasaules čempione junioriem, Dagnija Tomase izcīnījusi 6. vietu Pasaules čempionātā sievietēm 100 lauciņu dambretē. 2011. gadā 3. vietu Eiropas čempionātā U-10 grupā izcīnīja Justīne Ansone. 2019. gadā 3. vietu Pasaules čempionātā jauniešiem 64 lauciņu ātrajā dambretē U-10 grupā izcīnīja Roberts Serpāns. Ramona Serpāne 2022. gadā izcīnīja 2. vietu klasikā un ātrspēlē Pasaules čempionātā jauniešiem U-8 grupā un 2024. gadā icīnīja 3. vietu klasikā un rapidā Eiropas čempionātā jauniešiem U-10 grupā 100 lauciņu dambretē. Pasaules un Eiropas čempionātos startējuši arī Algers Āboliņš, Mārīte Čača, Pēteris Gailāns, Elza Garokalna, Kalvis Rumbenieks, Krists Būmeistars, Aleksandra Sproģe, Pēteris Pērkons, Ieva Brantevica, Marika Brūvere, Kristaps Matvejs, Artis Madars Rancāns, Dāvids Benderskis, Elīna Zīle, Mārtiņš Kraskurs, Ance Medne, Kristīne Tīruma, Kaspars Šulcs, Nauris Brantevics, Āris Brantevics, Toms Veldre, Māra Strika, Simona Grava, Kristaps Abersons, Edgars Lugovskis, Mārtiņš Salms.

Latvijas čempiona nosaukumu izcīnījuši sporta meistari Jānis Rūtiņš, Ziedonis Poselis un Gints Bredovskis, kā arī Pēteris Gailāns, Krists Būmeistars, Pēteris Pērkons, Ieva Brantevica, Laura Vilerte, Ance Medne, Kaspars Šulcs, Nauris Brantevics, Āris Brantevics, Artis Rancāns, Raiens Smirnovs, Emīls Felšaus, Kristaps Matvejs, Elza Garokalna, Justīne Ansone, Dāvids Benderskis, Roberts Serpāns, Ramona Serpāne.

Savulaik PSRS lauku sporta spēlēs čempiones zelta medaļu izcīnījusi sporta meistare Biruta Bredovska. Vairākkārt Latvijas PSR finālos 64 un 100 lauciņu dambretē cīnījušies meistarkandidāti Alfrēds Buntkalns, Alfrēds Ješkevics, Artūrs Rumbenieks, Alfrēds Brālītis, Valdis Rullis u.c., Andris Krūms un Varis Bredovskis izcīnījuši čempionu titulu. Par Latvijas PSR čempioniem korespodencdambretē kļuvuši meistarkandidāti Gunārs Matrozis, Valdis Kažus, Anatolijs Guļba.

No 2015. gada dambretes nodaļa organizē R.Tomasa piemiņai veltītu turnīru.